Diari Oficial de la Generalitat Valenciana


Sumari del DOGV 4542, del 11-07-2003 (2003/8131)

RESOLUCIÓ de 2 de juliol de 2003, de la Direcció General de Recursos Humans, per la qual adjudica destinacions als participants en el concurs general de trasllats per a la provisió de places vacants dels centres de salut pública, del grup A, tècnic de salut pública (llicenciats en Medicina i Cirurgia): Epidemiologia, Promoció de la Salut i Salut Laboral, funcionaris d'administració especial, dependents de la Conselleria de Sanitat (DOGV núm. 4.453, de 05.03.2003).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4542

Data del DOGV
:   11-07-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/8131


Organisme emissor
:   Conselleria de Sanitat

Tipus de document
:   Resolució

RESOLUCIÓ de 2 de juliol de 2003, de la Direcció General de Recursos Humans, per la qual adjudica destinacions als participants en el concurs general de trasllats per a la provisió de places vacants dels centres de salut pública, del grup A, tècnic de salut pública (llicenciats en Medicina i Cirurgia): Epidemiologia, Promoció de la Salut i Salut Laboral, funcionaris d'administració especial, dependents de la Conselleria de Sanitat (DOGV núm. 4.453, de 05.03.2003). [2003/M8131]
  
Per la Resolució de 3 de febrer de 2003, del director general per als Recursos Humans, es va convocar un concurs general de trasllats per a la provisió de places vacants dels centres de salut pública, del grup A, tècnic de salut pública (llicenciats en Medicina i Cirurgia): Epidemiologia, Promoció de la Salut i Salut Laboral, funcionaris d'administració especial, dependents de la Conselleria de Sanitat (DOGV núm. 4.453, de 05.03.2003).
  
Segons el que preveu la base setena de la convocatòria esmentada, d'acord amb la proposta feta per la comissió de valoració i fent ús de les competències delegades per l'Orde de 18 de febrer de 2000 de la Conselleria de Sanitat, per la qual es deleguen atribucions en matèria de contractació administrativa, gestió econòmica i gestió de personal en alguns òrgans de la conselleria, resolc:
  
Primer
  
Publicar en l'annex I l'adjudicació de places al personal funcionari de carrera.
  
Segon
  
Publicar en l'annex II l'adjudicació de places al personal que ha superat les proves selectives convocades per la Resolució d'11 de maig de 2000, del director general per als Recursos Humans i Econòmics, per la qual convoca un concurs oposició per a la provisió de places vacants dels centres de salut pública, del grup A, tècnic de salut pública (llicenciats en Medicina i Cirurgia): Epidemiologia, Promoció de la Salut i Salut Laboral, funcionaris d'administració especial, dependents de la Conselleria de Sanitat (DOGV núm. 4.235, de 24.04.2002), per l'orde de la puntuació obtinguda en este concurs oposició.
  
Tercer
  
Nomenar funcionaris de carrera del grup A d'administració especial, tècnic de salut pública: Epidemiologia, Promoció de la Salut i Salut Laboral, el personal allistat en l'annex II esmentat adés, des del moment de la presa de possessió en la plaça adjudicada.
  
Les destinacions adjudicades són irrenunciables.
  
El personal funcionari de nou ingrés que no siga adjudicatari de cap plaça perquè no n'haja sol·licitat totes les oferides, que desistisca de la seua sol·licitud o que renuncie a la plaça adjudicada, perdrà tots els drets inherents a la seua participació en el concurs oposició.
  
Els funcionaris de carrera que obtinguen plaça hauran de cessar en la que, si és el cas, ocupen, dins dels tres dies hàbils següents a la publicació de la resolució d'este concurs. La presa de possessió de la nova plaça s'haurà de fer dins dels tres dies següents al cessament, si les places són de la mateixa localitat; en el termini de 15 dies, si són de diferent localitat de la mateixa àrea de salut, o d'un mes si pertanyen a diferent localitat i diferent àrea de salut.
  
Els funcionaris de carrera que participen des d'una situació que no comporta la reserva de plaça i els funcionaris de nou ingrés disposaran d'un mes per a la presa de possessió de la plaça adjudicada, comptador des de l'endemà de la publicació de la resolució d'este concurs. Si es fa ús d'este termini, no es meritarà cap retribució fins a la presa de possessió.
  
Les persones interessades poden interposar contra esta resolució un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptadors des de la publicació, d'acord amb el que disposen els articles 109 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i també els articles 8.2.a, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, poden interposar-hi un recurs de reposició en el termini d'un mes, d'acord amb els articles 116 i 117 de la Llei 30/1992, esmentada adés, segons la redacció modificada per la Llei 4/1999.
  
Tot això sense perjudici que les persones interessades facen servir qualsevol altre recurs que per al seu dret estimen convenient.